ସମ୍ବଲପୁର, ଅଗଷ୍ଟ ୧୭ (ଲୋକାଲ ୱାୟାର) : ଉପରମୁଣ୍ଡରେ ପ୍ରବଳ ବର୍ଷା ଯୋଗୁଁ ହୀରାକୁଦ ଜଳଭଣ୍ଡାରର ଜଳସ୍ତର ଏବେ ୬୧୫.୪୭ ଫୁଟ୍ ରହିଛି ବୋଲି ଡ୍ୟାମ୍ ର୍ତ୍ତୃପକ୍ଷ ସୋମବାର କହିଛନ୍ତି ।
ହୀରାକୁଦ ଡ୍ୟାମର ସର୍ବୋଚ୍ଚ ଜଳ ଧାରଣ କ୍ଷମତା ୬୩୦ ଫୁଟ୍ ରହିଥିବା ବେଳେ ଏବେ ବିପଦ ସଂକେତ ପାଖାପାଖି ଜଳଭଣ୍ଡାରର ଜଳସ୍ତର ।
ବର୍ତ୍ତମାନ ସେକେଣ୍ଡ ପିଛା ୨ ଲକ୍ଷ ୫୬ ହଜାର ୧୭୮ କ୍ୟୁସେକ୍ ଜଳ ଡ୍ୟାମ ମଧ୍ୟକୁ ପ୍ରବେଶ କରୁଥିବା ବେଳେ ୧୨ଟି ଗେଟ୍ ଦେଇ ବନ୍ୟାଜଳ ନିଷ୍କାସିତ ହେଉଛି ।
୧୨ଟି ଗେଟ୍ ଖୋଲିବା ପରେ ବେଲଗାଁରେ ୧୬ ହଜାର, ପଥର୍ଲାରେ ୮୪ ହଜାର ୭୮୦, ଖଇରମାଲରେ ୪ ଲକ୍ଷ ୯୦ ହଜାର, ବରମୂଳ ଠାରେ ୪ ଲକ୍ଷ ୪୬ ହଜାର ଓ ମୁଣ୍ଡଳୀ ନିକଟରେ ୧ ଲକ୍ଷ ୭୫ ହଜାର ୩୯୭ ବନ୍ୟାଜଳ ପ୍ରତି ସେକେଣ୍ଡରେ ପ୍ରବାହିତ ହେଉଛି ।
